22 желтоқсан. Туған күн иелері
DATE: 08:08, 22 Желтоқсан 2021 | GMT +5
TITLE: 22 желтоқсан. Туған күн иелері
URL: https://kaz.inform.kz/news/22-zheltoksan-tugan-kun-ieleri_a3876139/
META: DATE: 08:08, 22 Желтоқсан 2021 | GMT +5
TOTAL WORDS: 1373
AUTHOR(S):
TEXT: ЕСІМДЕР. 162 жыл бұрын Алаш қозғалысының көрнекті қайраткері Бақтыгерей ҚҰЛМАНОВ дүниеге келді. Жәңгір мектебін, Санкт-Петербургтегі Император университетінің Шығыс факультетін тәмамдаған. 1887 жылы ғылым кандидаты атағын алып, көп уақыт Бакудегі түрлі сайланбалы жауапты жұмыстарда болды. Құлманов 1906-1907 жылдары І Мемлекеттік және ІІ Мемлекеттік Думаларға Ішкі орда қазақтарынан депутат болып сайланып, мұсылман фракциясын басқарған. 1917 жылғы сәуірдің 23-нен желтоқсанның 2-не дейін Бөкей ордасындағы уақытша үкіметтің комиссары болды. 1917 жылғы желтоқсанның 3-7 аралығында Орынборда өткен жалпықазақ съезінде президиум басқарып, Алашорда үкіметінің төрағалығына Ә. Бөкейхановпен бірге ұсынылды. 67 жыл бұрын Қазақстанның мемлекет және саясат қайраткері Омархан Нұртайұлы ӨКСІКБАЕВ дүниеге келген. Ол Алматы облысында туған. 1975 жылы Алматы халық шаруашылығы институтын «экономист» мамандығы бойынша бітірді. 1991 жылы Францияда «Нарықтық экономикадағы аудиторлық қызмет» мамандығы бойынша білім алды. Экономика ғылымдарының докторы. Еңбек жолы: Алматы облыстық қаржы басқармасында аға экономист; ГДР-дағы Кеңес әскерлері тобының құрамында әскери қызметте; Алматы облыстық қаржы басқармасында аға экономист; Алматы облысы Балқаш ауданының «Тыңға 25 жыл» кеңшарында бас экономист, Алматы облыстық суармалы жерлерді игеру басқармасының жоспарлауэкономика бөлімінің бастығы; Қаржы министрлігінің аға бақылаушы-тексерушісі, бас бақылаушы-тексерушісі, ұйымдастырушылық-инспекторлық бөлімінің бастығы, басқарма бастығының орынбасары; Қазақстан Республикасы Мемлекеттік қаржылық бақылау комитетінің басқарма бастығы, алқа мүшесі; ҚР Қаржы министрлігінің Мемлекетаралық қатынастар басқармасының бастығы; Республикалық бюджеттің атқарылуын бақылау жөніндегі есеп комитетінің мүшесі; Қазақстан Республикасының Сыбайлас жемқорлыққа қарсы күрес жөніндегі мемлекеттік комиссиясының мүшесі; ҚР Қауіпсіздік Кеңесі Хатшысының орынбасары; ҚР Президенті Әкімшілігінің Бас бақылау инспекциясының басшысы; Қазақстан Республикасы Қауіпсіздік Кеңесінің Хатшысы; Республикалық бюджеттің атқарылуын бақылау жөніндегі есеп комитетінің төрағасы; бесінші шақырылған Қазақстан Республикасы Парламенті Мәжілісінің депутаты, «Нұр Отан» Халықтық-Демократиялық партиясының мүшесі, партиялық тізім бойынша сайланған. Қазақстан Республикасы Парламенті Мәжілісінің алтыншы шақырылымының депутаты, Қаржы және бюджет комитетінің мүшесі. «Құрмет» орденімен, «Қазақстан Республикасының тәуелсіздігіне 10 жыл», «Тыңға 50 жыл», «Қазақстан Республикасының Конституциясына 10 жыл», «Қазақстан Республикасының Парламентіне 10 жыл», «Астананың 10 жылдығы», «Қазақстан Республикасының тәуелсіздігіне 20 жыл» мерекелік медальдарымен, III дәрежелі «Қаржы сақшысы» ведомстволық медалімен, «Парасат» орденімен, II дәрежелі «Қаржы сақшысы» ведомстволық медалімен, I дәрежелі «Қаржы сақшысы» ведомстволық медалімен марапатталған. 65 жыл бұрын Қазақстан Республикасы мемлекеттік қызмет істері агенттігінің Жамбыл облысындағы этика жөніндегі кеңес мүшесі Махметқали Нұрғалиұлы САРЫБЕКОВ дүниеге келді. Оңтүстік Қазақстан облысы Леңгір ауданы, Қазығұрт ауылында дүниеге келген. 1978 жылы Жамбыл педагогикалық институтының физикаматематика факультетін «Физика» мамандығы бойынша үздік бітіріп шықты. Педагогика және психология проблемалары жөніндегі студенттік жұмыстардың Бүкілодақтық /Махачкала, 1974ж. / және жас ғалымдардың Республикалық байқауларына /1978ж. / қатысып, жеңімпаз атанды. Ұстаздық еңбек жолын Оңтүстік Қазақстан облысы, Түлкібас ауданы, Ванновка ауылының М. Ломоносов атындағы орта мектебінде мұғалім болып бастады. 1981 жылы Мәскеу қаласында КСРО Педагогика Ғылымдары Академиясына аспирантураға түсіп, кандидаттық диссертациясын қорғады. 1984-1996 жылдары Жамбыл педагогикалық институтында аға оқытушы, «Педагогика» кафедрасының доценті, «Педагогика және бастауыш оқыту әдістемесі» кафедрасының меңгерушісі, педагогика факультетінің деканы, оқу жұмыстары жөніндегі проректор қызметін атқарды. 1996 жылы Абай атындағы Алматы мемлекеттік университетінің докторантурасына түсіп, докторлық диссертациясын қорғап шықты. Гумилев атындағы Еуразия ұлттық университетінде «Педагогика» кафедрасының меңгерушісі, оқу-әдістемелік жұмыстары жөніндегі проректор, оқу жұмыстары жөніндегі проректор қызметін атқарды. 2001-2004 жылдары – Еуразия гуманитарлық институтының ректоры /Астана/. 2004 жылдың наурыз айынан бастап 2009 жылдың қараша айына дейін – Тараз мемлекеттік педагогикалық институтының ректоры. 2009 жылдың 16 қарашасынан 2012 жылдың қарашасына дейін Қазақстан Республикасы Білім жіне ғылым вице-министрі болып қызмет атқарды. Дулати атындағы Тараз мемлекеттік университетінің ректоры. Қазіргі қызметін 2021 жылдың қаңтар айынан бері атқарып келеді. 100-ден аса экологиялық білім және тәрбие, педагогикалық қадрларды кәсіби даярлау мәселелеріне арналған ғылыми еңбектердің авторы. 63 жыл бұрын Қазақстан Республикасы Парламенті Мәжілісі Аппараты Редакциялау және аударма бөлімінің меңгерушісі Дәуітәлі Омашұлы дүниеге келген. Қазақ мемлекеттік университетін журналист, Абай атындағы Алматы мемлекеттік университетін заңгер мамандығы бойынша бітірген. Еңбек жолы: Қазақ КСР Министрлер Кеңесі жанындағы баспа, полиграфия және кітап саудасы істері жөніндегі мемлекеттік комитетінің «Қазақстан» баспасында кадрлар жөніндегі аға инспектор, корректор, редактор, аға редактор; Қазақ КСР Министрлер Кеңесі жанындағы Қазақ телеграф агенттігінің аудармашысы; Қазақстан Республикасы Жоғарғы Кеңесі Аппаратының Актілерді жариялау бөлімінің аға консультанты, Редакциялық-баспа бөлімінің аға референті, консультанты; Қазақстан Республикасы Парламенті Мәжілісі Аппараты Редакциялық-баспа бөлімінің консультанты, сектор меңгерушісі, бөлім меңгерушісінің орынбасары. Қазіргі лауазымын 2000 жылдың ақпанына бері атқарып келеді. «Құрмет» орденімен, «Ерен еңбегі үшін» медалімен, бес мерекелік медальмен және Еуразиялық экономикалық қоғамдастығы Парламентаралық Ассамблеясының Құрмет грамотасымен марапатталған. «Баспа және полиграфия ісінің қайраткері», «Мәдениет қайраткері» құрметті атақтары бар. 57 жыл бұрын Қазақстан Республикасы Сыбайлас жемқорлыққа қарсы іс-қимыл агенттігінің төрағасы, ТМ елдерінде Жемқорлыққа қарсы іс-қимыл жөніндегі мемлекетаралық кеңес төрағасы Марат Мұратұлы АХМЕТЖАНОВ дүниеге келді. Қарағанды облысында туған. Бөкетов атындағы Қарағанды мемлекеттік университетінің заң факультетін бітірген. 1991 жылғы қыркүйек - 2012 жылғы ақпан аралығында прокуратура, әділет органдарында, мемлекеттік тергеу комитетінде қызмет еткен. Павлодар және Оңтүстік Қазақстан облыстарының прокуроры, Қазақстан Республикасы Бас прокуратурасының Құқықтық статистика және арнайы есеп жөніндегі комитетінің төрағасы болып қызмет атқарған. 2012-2014 жылдары - Қазақстан Республикасы Экономикалық қылмысқа және сыбайлас жемқорлыққа қарсы күрес агенттігі төрағасының орынбасары. Мемлекеттік қызмет істері және сыбайлас жемқорлыққа қарсы іс-қимыл агенттігінің Атырау облысы бойынша департаментінің басшысы; ҚР Сыбайлас жемқорлыққа қарсы іс-қимыл ұлттық бюросы Атырау облысы бойынша департаментінің басшысы. Қазақстан Республикасы Бас прокурорының орынбасары. Қазіргі қызметін 2021 жылдан бері атқарып келеді. «3-дәрежелі мемлекеттік әділет кеңесшісі» сыныптық шені бар. «Қазақстан Республикасының тәуелсіздігіне 10 жыл», «Қазақстан Конституциясына 10 жыл», «Астананың 10 жылдығы», «Адмирал Кутузов», «300 лет Российскому флоту» медальдарымен марапатталған. 52 жыл бұрын Қазақстан Республикасы Конституциялық кеңес төрағасының кеңесшісі Балгүл Амангелдіқызы РАИСОВА дүниеге келген. Бөкетов атындағы Қарағанды Мемлекеттік Университетінің заң факультетін бітірді. 1999 жылы Ұлыбританияда Хардфоршир колледжінде оқыды. 2000 жылы «Ұлағат» Алматы университетінің экономика факультетін «экономика және менеджмент» мамандығы бойынша бітірді. 2016 жылы Geneva Business School Kazakhstan оқу орнын«әлеуметтік жүйелердегі маркетинг» мамандығы бойынша бітірді. Еңбек жолы: Шымкентқаласы Еңбекші аудандық сотының хатшысы, сот отырысының хатшысы, кеңсе меңгерушісі; Оңтүстік Қазақстан облыстық адвокаттар алқасының мүшесі; Медиация және келіссөз орталығының «Әлеуметтік әріптестік орталығы» «Самұрық-Қазына» Корпоративтік Қорының дәріскері және бизнес-тренирі; «Самұрық-Қазына» Корпоративтік Университетінің дәріскері және бизнес-тренирі; медиация саласындағы заңнама жөнінде ұлттық сарапшы ретінде халықаралық ұйымдармен қызмет етті. Қазақстан Республикасы Жоғарғы сот кеңесінің мүшесі. Қазіргі лауазымын 2020 жылдан бері атқарып келеді. 2006 жылы Қазақстан адвокаттар одағының «Кәсіпқойлығы үшін» медалімен, 2014 жылы Республикалық адвокаттар алқасының «Адвокатураны дамытуға қосқан үлесі үшін» медалімен марапатталды. 45 жыл бұрын «Қазаэронавигация» РМК бас директоры Азат Ғаббасұлы БЕКТҰРОВ дүниеге келді. Павлодар қаласында туған. Банк ісі мамандығы бойынша Абай атындағы Алматы гуманитарлық университетін аяқтаған. Golden Gate University университетінің магистратурасын маркетинг мамандығы бойынша тәмамдаған. «Экономика, басқару теориясы» мамандығы бойынша PHD докторы. Калифорния университетінің Іскерлік ұйымдастыру мамандығы бойынша диплом иегері. Еңбек жолын 2001-2002 жылдары аралығында Сан Рамон қаласы «Шеврон» корпорациясының электрондық бизнес жобасының сарапшысы ретінде бастаған. 2002-2004 жылдары «ҚазТрансГаз» ЖАҚ-ның корпоративтік даму департаментінің бас менеджері, департамент директорының орынбасары, департамент директоры қызметтерін атқарған. 2004-2006 жылдары «Эйр Астана» АҚ вице-президенті болған. 2006-2014 жылдары Қазақстан Республикасы көлік және коммуникация вице-министрі. 2014 жылғы тамыздан бері қазіргі қызметінде. «Құрмет» орденімен, «Астанаға 10 жыл» медалімен, түрлі дипломдар мен грамоталармен марапатталған. 44 жыл бұрын ҚР Сауда және интеграция вице-министрі Жанель Сабырқызы КҮШІКОВА дүниеге келді. Петропавл қаласында туған. Қозыбаев атындағы Солтүстік Қазақстан университетінің түлегі. Еңбек жолын 2001 жылы Қазақстан Республикасы сауда және экономика министрлігінің демпингке қарсы бақылау жөніндегі комитетінің ішкі нарығын қорғауда бас сарапшы ретінде бастады. 2002-2004 жылдары Қазақстан Республикасы сауда және индустрия министрлігінің сарапшы бақылауы және халықаралық қоғамдастық, сауда департаменті саясатының тарифтік және кедендік бөлімінде бас маман болып жұмыс істеді. 2004-2008 жылдары кедендік-тарифтік бағдарлау бөлімінің басшысы, 2008-2010 жылдары сауда және индустрия министрлігінің сыртқы саяси даму департаментінің директоры қызметін атқарды. 2010-2019 жылдары Қазақстан Республикасы Ұлттық экономика министрлігі сыртқы сауда саясатын дамыту департаментінің директоры. Қазіргі қызметін 2019 жылдан бастап атқарып келеді. 39 жыл бұрын Қазақстан Республикасы Парламент Мәжілісінің VII шақырылым депутаты, әлеуметтік-мәдени даму комитетінің мүшесі Динара Болатқызы ЗӘКИЕВА дүниеге келді. Тіл және мәдениет институты, Пекин, Қытай. Абай атындағы Алматы мемлекеттік университеті, Алматы қаласы, Қазақстан Республикасы, «Халықаралық құқық», бакалавр. Ресей Федерациясы Сыртқы істер министрлігінің Дипломатиялық академиясы, Мәскеу қаласы, Ресей Федерациясы, «Халықаралық құқық», бакалавр. MBA Hult international business school, Дубай қаласы, Біріккен Араб Әмірліктері, МВА шебері. Еңбек жолы: «ТопЮрАудит» ЖШС бас директорының орынбасары, Астана; - Кәсіпкерлікті дамыту департаментінің бас маманы, ҚР Индустрия және сауда министрлігі, Астана қ.; - «Antarex» ЖШС негізін қалаушы, «Rafe» мейрамханалар желісі, Астана қ.; - Қазақстан Республикасы Президенті Хаттамасының сарапшысы, ҚР Президентінің Әкімшілігі, Астана қ.; - «Қасиетті Жол» қоғамдық қайырымдылық қорының тең құрылтайшысы; - Партия Төрағасының Бірінші орынбасары хатшылығы басшысының орынбасары - «Nur Otan» партиясының халықаралық ынтымақтастық бөлімінің жетекшісі, «Nur Otan» партиясы, Астана қ.; - Астана қаласы әкімдігінің «Балалар үйі» КММ директоры; - «Nur Otan» партиясы жанындағы Отбасы, әйелдер мәселелері және балалардың құқықтарын қорғау жөніндегі республикалық қоғамдық кеңестің төрайымы; - Нұрсұлтан Назарбаев Қоры жанындағы «Қамқорлық қоры» корпоративтік қорының басшысы. Сайланбалы қызметтері, депутаттық: «Nur Otan» партиясы Қоғамдық бірлестігінен Қазақстан Республикасы Парламенті Мәжілісінің депутаттығына кандидат, Қазақстан Республикасы Парламенті Мәжілісінің жетінші шақырылымының депутаты. «Құрмет» орденімен, «АСТАНА 20 жыл» мерейтойлық медалімен марапатталды
